
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	21.08.2026.
	
	Nr. RD-26-338-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.6. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, ņemot vērā Rīgas valstspilsētas pašvaldības Izglītības, kultūras un sporta departamenta Kultūras pārvaldes 13.07.2026. vēstuli Nr. DIKS-26-1327-nd “Par satiksmi Rīgas pilsētas svētku “2026. gada Rīgas vasara” kultūras pasākumu programmas nodrošināšanā no 01.08.2026. līdz 31.08.2026.” un biedrības “Mākslas birojs” 03.08.2026. iesniegumu par publiska pasākuma – ielu mākslas festivāla “ROW BALTICS 2026” – norisi 22.08.2026. no plkst. 10.00 līdz plkst. 22.00:
1. Noteikt, ka:
1.1. no 20.08.2026. plkst. 9.00 līdz 23.08.2026. plkst. 24.00 tiks aizliegta transportlīdzekļu (izņemot transportlīdzekļus ar speciālām Rīgas valstspilsētas pašvaldības Izglītības, kultūras un sporta departamenta Kultūras pārvaldes izsniegtām caurlaidēm (paraugs pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:

1.1.1. Zāģeru ielā, posmā no Tvaika ielas līdz Hāpsalas ielai;

1.1.2. Lāpstu ielā, posmā no Ziemeļu ielas līdz Hāpsalas ielai;

1.1.3. Hāpsalas ielā, posmā no Zāģeru ielas līdz Lāpstu ielai;

1.1.4. Ziemeļu ielā, posmā no Zāģeru ielas līdz Limbažu ielai;
1.2. no 21.08.2026. plkst. 8.00 līdz 23.08.2026. plkst. 24.00 tiks slēgta transportlīdzekļu (izņemot transportlīdzekļus ar speciālām Rīgas valstspilsētas pašvaldības Izglītības, kultūras un sporta departamenta Kultūras pārvaldes izsniegtām caurlaidēm (paraugs pielikumā)) satiksme:

1.2.1. Zāģeru ielā, posmā no Tvaika ielas līdz Hāpsalas ielai;

1.2.2. Lāpstu ielā, posmā no ēkas Ziemeļu ielā 19 līdz Hāpsalas ielai;

1.2.3. Hāpsalas ielā, posmā no Zāģeru ielas līdz Lāpstu ielai;

1.2.4. Ziemeļu ielā, posmā no Zāģeru ielas līdz Limbažu ielai;

1.3. no 21.08.2026. plkst. 8.00 līdz 23.08.2026. plkst. 24.00 tiks izveidota divvirzienu satiksme Sarkandaugavas ielā, posmā no Limbažu ielas līdz Lāpstu ielai, un Lāpstu ielā, posmā no Tvaika ielas puses un no Sarkandaugavas ielas puses.
2. Par pasākuma organizēšanu atbilstoši savai kompetencei atbild biedrības “Mākslas birojs” valdes locekle Līna Birzaka-Priekule (tālrunis 26418658; e-pasts: makslasbirojs@gmail.com).

3. Rīgas valstspilsētas pašvaldības policijai:

3.1. uzraudzīt apstāšanās un stāvēšanas noteikumu ievērošanu un sabiedrisko kārtību 1. punktā minētajās vietās norādītajā laikā;

3.2. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajās vietās norādītajā laikā atstātos transportlīdzekļus uz citu stāvēšanai atļautu vietu.

4. Ņemt vērā, ka pasākuma organizatore – biedrība “Mākslas birojs”:

4.1. veiks norēķinus ar sabiedrību ar ierobežotu atbildību “A.K.7” par 5. punktā minētajiem pakalpojumiem;
4.2. nodrošinās iedzīvotāju un uzņēmumu, kuri atrodas minētajos ielu posmos, transportlīdzekļu piebraukšanu pie dzīvesvietas vai uzņēmuma;

4.3. nodrošinās operatīvā transporta satiksmi;
4.4. nodrošinās satiksmes organizācijas shēmu izstrādi, satiksmes organizācijas tehnisko līdzekļu izvietošanu un satiksmes organizācijas tehnisko līdzekļu montāžu un demontāžu;
4.5. nodrošinās sabiedrisko kārtību pasākuma norises vietās norādītajā laikā;

4.6. nodrošinās 1. punktā minētās teritorijas sakopšanu trīs stundu laikā pēc pasākuma beigām.

5. Sabiedrībai ar ierobežotu atbildību “A.K.7” nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

6. Rīgas valstspilsētas pašvaldības Centrālās administrācijas Komunikācijas pārvaldei:

6.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālos;

6.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.
7. Atzīt par spēku zaudējušu Rīgas pilsētas izpilddirektora 18.08.2026. rīkojumu Nr. RD-26-329-ir “Par satiksmi pasākuma laikā”.

	Rīgas pilsētas izpilddirektors 
	J.Lange

